hu en hu hu hu hu hu hu hu hu hu hu hu fr fr en hu hu en hu hu hu hu en hu hu de hu hu hu hu hu en hu mn hu hu hu en en en hu hu hu hu hu hu hu hu hu hu hu hu hu hu hu hu hu it en pt hu pt en pt en pt hu pt hu pt hu pt hu hu en en hu en
A közúti fuvarozás versenyképességéről egyeztettek Budapesten – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 1 minute
A közúti fuvarozás versenyképességéről egyeztettek Budapesten
Magyar meghívásra 14 európai uniós tagállam és az Európai Bizottság képviselői egyeztettek a közúti közlekedési szektor versenyképességéről Budapesten.
A résztvevők a konferencia záródokumentumában rögzítették, készek konstruktívan együttműködni egy kiegyensúlyozott és észszerű szabályozás kialakításában. Nyomatékosították, hogy az új rendelkezéseknek egyszerűeknek kell lenniük, azok alkalmazása nem járhat felesleges adminisztratív terhekkel, és az előírásoknak figyelembe kell venniük a közúti fuvarozás egyedi adottságait. A magyar fél a találkozó tanulságait összegző tájékoztatást küld a bolgár elnökségnek és az Európai Bizottságnak, a Közlekedési Tanács a tervek szerint 2018 júniusában fogadhat el általános megközelítést a témában.
Az egyeztetésen Homolya Róbert, a Nemzeti Fejlesztési Minisztérium közlekedéspolitikáért felelős államtitkára elmondta, a közúti fuvarozás kulcsszerepet tölt be az európai gazdaságban, a szektor közvetlenül ötmillió embernek biztosít munkát, az ágazat állítja elő az uniós bruttó össztermék mintegy két százalékát. A közlekedés az egyes tagállamokban átlagosan hat–hét százalékkal járul hozzá a nemzeti GDP-hez.
Az NFM államtitkára a találkozón rámutatott arra, hogy az Európai Bizottság Mobilitási csomagjavaslata túlzott adminisztrációs többletterhet jelenthet a gazdasági szereplők, különösen a kis- és középvállalkozások számára. A szabályozási tervek a közúti szállítás díjainak ugrásszerű, akár 20–30 százalékos növekedését eredményezhetik, ami általános áremelkedéshez vezethet minden termékcsoportban. Az előkészületben lévő változtatások az Európai Unió versenyképességére is kedvezőtlenül hathatnak. Az NFM államtitkára hangsúlyozta, Magyarország továbbra sem fogadhatja el az alapvető szabadságjogok igazságtalan és aránytalan korlátozását, ami az uniós közlekedési piac helyrehozhatatlan torzulásához vezethet.
A budapesti találkozón a magyar házigazdák mellett Csehország, Észtország, Horvátország, Írország, Lettország, Litvánia, Málta, Lengyelország, Portugália, Románia, Szlovákia, Szlovénia és Spanyolország szakminisztériumai képviseltették magukat. A 14 részt vevő tagállam vállalkozásai az 1000 kilométeren túli közúti szállítások hozzávetőleg 88 százalékát bonyolítják Európában. A rövidebb távú fuvarokból azonban csak 38 százalékkal részesülnek, ebben a körben tehát nem veszélyeztetik a versenytárs cégek pozícióit.
Previous articleA világ egyik legnagyobb akkumulátorgyártója építhet gyárat Magyarországon
Next articleFelpörög a forgalom a debreceni repülőtéren
Idén sem „olcsóbb” a fuvarozás
Egyelőre nem a brüsszeli büdzsére
250 millió euró a Püspökladány–Ebes vasútvonal felújítására
Frankfurttal és Londonnal kötnék össze a sármelléki repülőteret
Damoklész kardja a fuvarozók felett
120 ezer magyar munkahely veszélyben
Megújuló forrásból fedezné az EU az energia bő harmadát 2030-ra
30. MLBKT Kongresszus - NavigátorVilág kedvezménnyel!
Körforgásos gazdaság: Az Ermewa élen jár a zöld jövő felé…
Magyar-román regionális logisztikai együttműködési konferencia
Interjú Vásárhelyi Árpáddal a magyar gabonaexport korlátozásáról
Ha Ön ember, hagyja üresen ezt a mezőt:
© Copyright 2022. All rights reserved.